પોલીસે આ ગઠિયાઓ પાસેથી બે બેન્કના અલગ અલગ કુલ 17 ડેબિટ કાર્ડ કબજે કર્યાં છે. આ બદમાશો મેવાત ગેંગના સભ્યો હોવાનું જાણવા મળ્યું છે. એક્સિસ બેન્કના મેનેજર રાઘવન ઐયરે સાયબર ક્રાઈમમાં ફરિયાદ કરી હતી કે, ગત 15મી તારીખે નારોલ એક્સિસ બેન્કના ATMમાંથી એક સ્ટેટ બેન્ક ઓફ ઈન્ડિયાના ડેબિટ કાર્ડ ધારકે 10 હજાર રૂપિયા ઉપાડવા પ્રોસેસ કરી હતી. ત્યારબાદ તેણે કાર્ડ પાછળ આપેલા કસ્ટમર કેરમાં ફોન કરી રૂપિયા નથી નીકળ્યા તેમ કહીને ફરિયાદ કરી હતી.